Alluaudia ascendens

Ny Alluaudia ascendens dia karazan-javamaniry mamony ao amin' ny fianakaviana Didiereaceae tsy hita raha tsy ao amin' ny lohasahan' ny ony Mandrare any faritra atsimo amin' i Madagasikara, maniry amin' ny fasika misy antsanga. Mety hahatratra 15 m ny haavony.

Amin' ny teny malagasy dia atao hoe fantiolotsy,  fantsiolotsy, songo, songobe, sono, ny anaran' io zavamaniry io.

 Ny mombamomba azy 
vignette|246x246px|Alluaudia ascendens
Hazo na hazobotry misy tsilo ny Alluaudia ascendens. Io no karazana Alluaudia avo indrindra, izay matetika manana haavo mahatratra 5 ka hatramin' ny 10 m, ary mety hahatratra 12 na 15 m mihitsy aza. Mivoatra ho taho tokana manana savaivony mahatratra 30 sm, na 50 sm mihitsy aza, ilay hazobotry amin' ny voalohany. Maharitra sy mandeha tokana ary manana halava 1,5 ka hatramin' ny 2 sm ny tsilo, izay mipoitra eo amin' ny tahony sady miloko volondavenona.

Ny ramanavy no mamindra ny vovo-bonin' ny Alluaudia ascendens amin' ny vavimbony ary ny sifaka fotsy Propithecus verreauxi no mihinana ny voniny.

 Toerana ahitana azy 
Ny Alluaudia ascendens dia teratany ao amin' ny faritra Anosy any amin' ny tapany atsimo-atsinanana amin' i Madagasikara, ao Taolanaro, ao Andohahela, ao Ankodida, ao Behara-Tranomaro, ary ao Ifotaka. Maniry amin' ny kirihitr' ala maina na simba misy tsilo izy io, avy eny amin' ny haambon' ny ranomasina ka hatramin' ny haambo 500 m. Ny Alluaudia ascendens dia maniry miaraka amin' ny Adansonia za, amin' ny Alluaudia procera, amin' ny Operculicarya decaryi, amin' ny Commiphora aprevalii, ary amin' ny Tetrapterocarpon geayi.

 Fampiasana azy 
Ny hazo avy amin' ny Alluaudia ascendens dia ampiasain' ny mponina amin' ny fanamboarana trano. Izy io koa dia atao kitay na anamboarana arina.

 Jereo koa 

 Alluaudia 
 Fantiolotsy